Rakvere jõuluküla majakestes kaubeldakse nädalavahetustel kuni jõuludeni välja kella kümnest hommikul kuni kaheksani õhtul. Rakvere kultuurikeskuse direktor Eve Alte ütles, et kõik üheksa kauplemiseks mõeldud majakest on broneeritud, eelistati kohalikke jõuluküla kontseptsiooniga sobiva kauba müüjaid.
Nõnda tuleb jõulukülla käsitööjuustu müüma Arkna Juustukoda, Marit Käsitöö pakub päkapikke ja sokke-kindaid-mütse, Kotka-Jaani talu on väljas ürditeede, siirupite-salvidega, Matsimoka kaupleb oma parimate paladega, Kirevese Mulgil on müügis ehted ja kodutekstiilid, Minu Vanaisa töötoas leidub puidust tooteid majapidamisse ja laste mängutuppa.